OB sal Nene glo ondersoek | Maroela Media
OB sal Nene glo ondersoek
Die DA het Dinsdag gesê die openbare beskermer (OB) het ingestem om ondersoek in te stel of Nhlanhla Nene, minister van finansies, etiese kodes oortree het.
Nene is onder toenemende druk om te bedank weens sy betrokkenheid by die omstrede Gupta-familie. Hy het verlede Vrydag om verskoning gevra dat hy nie vroeër die volledige besonderhede rakende sy vergaderings met die Guptas bekendgemaak het nie en gesê hy besef nou dit werp 'n skadu oor sy optrede as staatsamptenaar.
David Maynier, die DA se skaduminister van finansies, het Dinsdag gesê hy het adv. Busisiwe Mkhwebane, die openbare beskermer, versoek om Nene te ondersoek ten opsigte van die etiese kodes waaraan ministers en adjunkministers onderwerp word om te bepaal of hy oortree het.
"Die beweerde oortreding van die uitvoerende kode van etiek hou verband met die openbare beleggingskorporasie (PIC) se belegging in S&S Refinarias, wat volgens berigte 'n 'verwysingsfooi' van $1,7 miljoen (ongeveer R25,2 miljoen) ingesluit het wat moontlik tot voordeel was van die minister se seun, Siyabonga Nene," het Maynier gesê.
Hy het gesê hy het 'n antwoord van die OB se kantoor ontvang waarin bevestig word dat die eenheid vir goeie regering en integriteit in die OB se kantoor ondersoek sal instel na die saak.
Maynier het daarop gewys dat die bewerings ernstig is gegewe die feit dat, volgens die Grondwet, ministers hulle nie "mag blootstel aan enige situasie waar daar 'n risiko vir konflik tussen hul amptelike verantwoordelikhede en persoonlike belange is nie".
DA Nhlanhla Nene
Man vermoor glo eksmeisie, neem eie lewe by Instituut vir Dowes
Hoof van Eskom-filiaal bedank
Moet hy nou pak vir die span vat ? Daar is duisende of dalk honderde duisende wat die soustrein saamgery het en dit steeds doen . Daar is geen manier wat hierdie vergrype in totaliteit ondersoek kan word nie , en die spul weet dit . Die grootste bedrogspul in mense heuginis om kloue in die staat se spaarvarkie te slaan , en soos konings te lewe . Per capita is daar geen land in die wereld waar blink goed soos soetkoek verkoop aan mense wat suiwer staatsgeld verorber nie.
Is die OB se hande skoon genoeg om so 'n ondersoek te doen ? Sovér ek my kan herinner het die einste persoon vlugvoetig na Zuma se pype gedans
Dis nou Mkhwebane wat sommer op haar eie die grondwet wou verander en deur die Reserwebank bloedneus gegee is. Sy wat deur die ANC ingeboender is toe die vorige OB weg is. Ai sy boesem soveel vertroue in … ha ha
Kan jy glo vir wat moet sy nou hom ondersoek die man het dan vir CR gevra om hom te onthef van sy pos watse ondersoeke nog????? lyk hulle kan nie lees nie.
Dis hoekom noord en suid so ver is van oos en wes.
Almal word ondersoek en Dan gebeur daar niks. So hoekom die ondersoek doen.
Joeg, en na baie geld gaan sy bevind hy het die waarheid gepraat. Skuus maar daar moet mos ook aan haar beeld gebou word. In jou lewe!
Elene · 9 maande gelede
Hoekom moet dit ons geld kos dat die OB hom moet ondersoek? Hy het moes self vertel en erken wat hy verkeerd gedoen het? Waar kom al die geld vandaan vir al die ondersoeke?!!!!
Bertus · 9 maande gelede
Als politieke punte. Lagwekkend. Nene het klaar gesê hy is skuldig, Julius beduie as Cyril hom nie gaan fire nie, gaan hulle nog 'n bom loslaat, die DA klim op die wa en nooi die OB saam.
Maak vir jakkals skaapwagter! Die land vrot van skelms..
Die OB is ook korrup – so dit sal onder die mat gevee word om haarself te beskerm.
Almal weet dit tog.
dan gaan die ob net vind wat sy vertel word sy moet vind. hy het aangejaag en geweet hy jaag aan, daarom het hy daaroor gelieg. fire hom!